
O Volapukaflens valopo! 

On gased mula at primobs ad notiikon konoti fa el Fritz Reuter: 
lautan Deutanik. Pemotom to 'Stavenhagen' in Noluda-Deutan lofu- 
dik (logolsos kaedi dono) un yel 1810. No abinom julan gudik, e bi 
poso abinom liman hilepulakluba lolimik, acodetoy omi kodii 
"limanam po klubs letratik, e mayedanof" ad dead un 1836 - baldotu 
yels teldegmal, ab leigupo abenadom omi ad fanabamaponod kil- 
degyelik. Pelelivukom ye pos yels vel. 

Aprimom ad lauton konotis primo Lopa-Deutanapuko e poso in 

dialeg Dona-Deutanapu- 
kik di Maklanburgan, so¬ 
das sansuracifod no aka- 
non suemon cogavodis 
krutik oma, kels atefons 
dinadis bolitik e sogikis. 

Dist vu Lopa- e Dona- 
Deutanapuk binalon in at, 
das "tonavotukam telid u 
Lopa-Deutanapukik" vu 
500 e 800 p. Kr. no aje- 
non in Vona-Saxanapuk, 
de kel dialegs Noluda- 
Deutana arigons. 

Kludo fikulos igo pro 
Deutanans ut, kels no 
adaglofons in Noluda-Deutan, ad suemon dialegi ela Fritz Reuter. 
Konots oma patradutons ini puks votik modik, ab pas un 1976 id ini 
Lopa-Deutanapuk (el Reuter no idalom atosi). 

Tiad rigik konota, kel papubon in gased obsik, binon: "Wat bi 'ne 
Aewerraschung 'rute kamen kann" (Lopa-Deutanapuko: Was bei 
einer Oberraschung herauskommen kann). Kadaman obs^k: 'Igor 
Wasilewski' atradutom konoti at me tradutod vemo 
gudik di 'Esperanto'. 

Das juitolsos oni, vipom oles 

Zots tel (IV) 

Fa ‘Jean-Pierre Claris de Floriari, tradutod fa kadaman: ‘Igor Wasilewski’ 

Siifiil degid. 

Els Argentine, Scapin 

Scapin, kipolo %oti in nattr. Dilekans diabik at ai zogoms jii del latik... 

(.Kiipom eli ‘Argentine’ epladom goti okik inipok.) Ha! Agolob ebo lii ol, o 
‘Argentine’ jonik oba! 

Argentine: Id ob binob vemo kotenik, das kolkomob oli. No sevol-li, 
kis ajenon dii fabin ola? 

Scapin: No, kis ajenon-li? 

Argentine: ‘Arlequin’ badik et akiinom ad visiton obi, ab agetedob omi 
so, das amoiikob de om desiri ad gekomon. 

Scapin: Valikosi alogob, o ladiil! astanob len gul siita, ven afarmiikol 
fenati olik no vilolo dalilon omi. Ab spikobsos do bos, kelos plu 
nitedon obi! Memol gudiko, kisi apromol obe poszedelo. 

Argentine,_//W<?: Gudo! (Laodiko) Si!, ofolob promi obik; ab biio binob 
vemo kotenik, das kanob notodalo spikoton ko ol. Matikob ad 
palofon; kodii atos, o ‘Scapin’ lofik oba, if senal olik kol ob binon vo 
stedalik, spelob, das ovediikol obi labiki. Danadii steifs gudik 
jikonomana yunik oba: ladiil ‘Rosalbe’ binob liegik e no flagob, das 
himatan obik i binom somik. Vilob gevon ome ladali obik e dalaboti 
lolik oba. Flagob de om te loft omik. Sagolos iifo obe vemo stedaliko, 
va lofol obi, e va lofol te obi it. 

Scapin: Ha! o ladiil! vilobov sevon yulis mogik valik ad lesion ole, das 
dii lif lolik oba... 

Argentine: Dalilolos! binob mikonfidik; ven aliikomol isio, alabol in 
nam zotili, keli kalofiko aklanedol. Fiimob, das binon pened de vom. 

Scapin: Pened de vom! ob! kanob lesion oli... 

Argentine: Vilob, das givol oni obe; flagob osi. If no, no olabol obi. 
Ladiil: ‘Violette’ ya etuvof lofani, kel agivom ofe penedis obik; vilob 
binon leigo labik asa ladiil: ‘Violette’. 

Scapin: Obinos obe fikulik ad koteniikon oli, bi dii lif lolik oba neai 
vom epenof obe. 

Argentine: Atos binon kafed ad no jonon obe zoti, keli akipol in nam; e 
refud olik jonon, das nilud oba binon kuratik. 

Scapin: Sio vipobov, das blufol lofi obik dub dunots fikulikum. Vemo 
posiipadol, ven ologol, das binos te loterazot. (‘Argentine’fanddof oni.) 

Argentine: Fino labob oni, ed eciitob ciitani gretikiin menas valik! 

(Vokdddlo.) O ‘Arlequin’! o ‘Arlequin’! A 

Siifiil degbalid. 

Els Arlequin, Argentine, Scapin 

Arlequin: Kis-li? Kis iifo binon-li? Etifom-li bosi de ol? 

Argentine: No! o flen obik! giio efanadob zoti olik; eko! binon is. Nu 
binol liegikum se obs bofik, ed ob paliegiikob fa ol. Ed ol, o sol: 
‘Scapin’! kel akredol ad ciiton obi, e keli obo eciitob, meibob oli, das 
ai so frutiko otivolos, asa anu adunol. Ab mutol larnon ad gudikumo 
dakipon fruti skila olik. Adyo! obs sunado omatikobs ed ojuitobs liegi 
obsik. 

Arlequin: O nelabikan! Keliedob ko om. Dalilolod, o ‘Scapin’!: lad 
neodof diinani, if vilol, buikumo olasumobs oli. 

Argentine: O! tefu atos, leno! no binom saidiko fiedik. Adyo! o sol 
‘Scapin’! Sol ‘Pandolphe’: fat jikonomana obik, ogevegom lu 
‘Bergamo’ iinii dels anik. ‘Arlequin’ ed ob usio ovegobs ko om. If 
labol diineti seimik ad lekonfidon obes, tefu lan et, vilofo ofolobs oni. 
Ab if desinol ad plopon po at, memolod gudiko, das neforo kanoy 
safleniikon lofanis, bi ai orekosilons odi negonii utan, kel esafleniikon 
onis. (Mogolons.) 

Suful degtelid. 

Scapin, soelik : Atos nemuiko trodon obi: se dalabot obik nosi ariskob, 
ed abinos obe mogik ad gaenon modikosi. 


FIN 

Kis jenon-la, ven belegivoy eki siipado (1) 

fa 'Fritz Reuter' (petradutol ini Volapiik fa 'Igor Wasilewski'); dasinot donik fa 
'Josef Kriehuber' magon lautani; dasinots fovik pamekons fa 'Otto E. Lau'. 

Ven kritidatim jonik anilikon, iin tim et kosomiko abinos domii obs ronam, 
spikam e bit klanofik, e klanedam modik. Ini 
cem bal loliko aproibos obes: cils < ad niigolon. 

Us aseadof motiil lofik oba kobii jinagans 
anik amekols demii kritidazal klotemis nulik 
pro sors obik e pro obs: hipuls, bi ettimo yaks e 
blits pro hipuls pamekons nog in dom lonik, e 
no fa skradans vogadik. - Semikna akosomoy 
ad liivokon bali u votiki obas iflabiilolo logis 
ota ed ategolo namis ota medii glufs saldlik. 

Somo padugadon diseinii blufaklotam ini 
cem piproibol. 

Glufis sakilik iniidugof lemot oba iin tim et, kii iin yel ipasetikol sor 
baldikiin oba: 'Lisette' iziidoatof me nams ad tiivon, binii bid kisotik 
stofa juiipil ofik pimekon. "O! logoyod jipuli at!" asagof lemot obik. 
"Kiokafik jijapan binofl" Stebedolod, ad atos vilobs pladon stobi!" 

Tano aleniikof glufis ofe, e sis tim et no plu alseiman peleadon nii¬ 
golon ini cem nen glufs sakilik. 

Asa pals abinons klanialiks, so id obs: cils < alabobs klanis obsik. - 
Bii kritid spalabobs gefataimik padabreikons, ed utos, kelos dii yel bal 
pikonleton, pasesumon. Tano remam aprimon. — Fat obik nomadiko 
agetom de alan obas bemiilili snilamalaiga e stibi bal; iba asevobs, das iif 
alegivobsov onis iin kritid, pogegivonsov obes tii del nulayelik. 

Latikumo sors oba nomadiko alegivofs ome pari pantufas pibrodol, 
kelis neforo agebom; iba pos deadam oma atuvoy paris vel bida somik 
in ramar oma. 

If zuo zian obik: 'Schaening' agetof nog kobi nulik, e lemotiil bonati 
nulik a vamiki, ad kis obs valikans ikeyufobs, areton nog dil gretikiin 
mona pro motiil. 

E tano klanedial vo aprimon, bi dins biio pemaniotols abinons vonao- 
loveiks a neceinoviks. 

Fino, ivedolo fiimalik ed iremolo yegi jonik seimik la yudan: 'Meyer' 
po stip kazetik, das okanoyov tokon oni - bi do atos namofiko pimei- 
bobs -, agolob labii fred in ladal obik lii motiil oba, ed asagob: "O 
motiil! ojedob bosi pro ol asa 'julldapp!'* " Fovotsupad- 76 

* Vod at rigiko Svedanapiikik malon legivoti ini cem pajedoli pos nokam laodik len yan. 

EL "DA-": FOYUMOT TOBO DASEIVOVIK (IV) 

fa vicifal: 'Daniil Morozof' 

Ma vodabuks, varb damufukon ('to break in, to train') kosomo 
muton reigulon me yegod: "jevod" (i ba "tood"-li?). Varb lemufukon 
sinifon eli 'to shake, to toss' (lemufukon kapi, bimi), vod mufukon 
tefon mufi ut, po kel din no pafeapladon (sam: "salig baldik 
amufukon tuigis oka in vien"). 

Varb dcmunatemon (sevabo: "nunatemon medini") sa defomots 
ona tefons lekali patik, sevabo: danunatemam ('inhalation'), danu- 
natemamaparat ('inhaler'), danunatemamastitod ('inhalatorium'). 

Stabavod dareig no tefon namadi, boliti, reiganefi ni sumikosi 
alseimik. Sams: "in zif et fred gretik adareigon" (duns paostolanas: 
VIII, 8); "sinod edareigon ed ekodon deadi" (pened de 'Paulus' 
elanes di 'Roma': V, 21); "pud Kristusa dareigonod in ladals olsik!" 
(pened de 'Paulus' elanes di 'Colossae': III, 15); "Nog ai krig fovon ad 
dareigon vemiko bevu palets namadik tel"; "vamots dareigons mo 
grads pu -157"; "telaI adareigon in Vpavol". 

Vod dasaman kanon patraduton as el 'epitome, paragon, model 
man, role model', ed el dasamik as 'exemplary, model, perfect'. 

Vods: dasevtidukam, dasevadukon (tefado els 'revelation, to 
reveal') tefons reli. 

Vods: dasnur, dasnuron kaladon toni baltonik motora, samo 
flitomamotora, e varb snuron ('to curr, to purr') tefon kati. 

Varb taeton tefon notodotis senalas difik, ed el dataeton (= 'to 
mortify (flesh), to restrain') labon sinifi relik, as sam: "agebadons on 
mod tio kritik dataeti ud oknoadi" (is subsat "dataet" kanon 
patraduton as els 'asceticism, austerity'). 

Varb datcmon (= 'to lash, to tie down 1 ) sa defomots oka tefon ta- 
nami fimik yegas (fledi, pakemi, sailis) medii lefads u jains. 

Vod davog (= 'boom, state of being in vogue / highly coveted') 
binon fom pevemukol ela "vog". 

El dayagon tefon yagi metaforik. Po yag sukoy nimis, ven 
dayagoy, tan u pojutoy meni, u steifoy ad rivon zeili seimik. Sams: 
"Prem gretik pilofon pro utan, kel oploponov ad gleipon mani lifik u 
deadiki, e do adayagoy jenofiko omi, asevom ai ad skeapon"; 
"...dayagob zeili ad dageton premi sulik" (pened de 'Paulus' elanes di 
'Philippi': III, 14); "Vitolod desiris yunofik, dayagolod gidi, lekredi, 
lofi, pudi ko utans, kels luvokons Soli se ladal klinik!" (pened telid de 
'Paulus' ele 'Timotheus': II, 22). 

• Semikna vod ko foyumot pabejafol labon sinifis plu bal ma difuls 
siamik ela "da-". 

As sam, vod daben labon sinifi sogadik ed uti relik. Balido, el 
"daben" kanon tefon vipis lezalik po dinads calofik, samo ven sagoy 
dabenatosti (dabend! dabeni ole! vipobs Volapukaflenes dabeni). 
Telido, vod ot kanon malon beni veutikun ma rel kritik, sevabo savi u 
benukami lana seku bevegam dabenavega. Sams: "glug romik, plodu 
kel daben leno dabinon"; "iba logs obik elogons dabeni olik" (gospul 
ma 'Lucas': II, 30); "ebevegons dabenavegi" (duns paostolanas: XXII, 
4). 

El leben balna pegebon pla "daben" in sinif relik, sevabo: 
"Leplekols utosi, kelosi no sevols; obs leplekobs utosi, kelosi sevobs; 
iba leben binon se yudans" (gospul ma 'loannes': IV, 22). 

Leigupo ladvarb (suvo as lim koboyumavoda) lebeno tefon bosi 
plitik u benoplopiki, sevabo: lebenomotedik (Linglanapuko: 'well 
born', Rusanapuko: 'blagorodnorozhdjonnyj'), lebenosmekik, lebe- 
nosmelik. 

Varb daflapon tefon, balido, flapis modik lunupik vemofik 
(Linglanapuko: 'beating'), asa po notodot "daflapon vielio" (sevabo: 

'to beat black and blue'), telido, flapi vemofik pefidunol bal, asa 
po tikodayumat "daflapon me glav". 

Stabavod dafom tefon: 

- volfi, bevu votikos medu dugal, as sam: "dafom koapik, lanofik e 
sudofik yunanefa"; 

- menodi, gudukumami: "dafomam nama konomik kontinana"; 

- jafadi bosa nulik, fiduni fomama, datuvi, asa po tikodayumats 
sokol: "demot u popapenat adafomikon se hierat u kultanapenat"; 
"eplopom ad dafomon valemapuki jenofiko geboviki"; "piano se 
vodapenat tonatapenat mo konsonats 24 adafomikon". 

Lefom binon voded gramatik e tefon votukami varbas. I dabinons 
vods kuratikum: sufalefom, dunalefom, vuamalefom. 

El dakipon patraduton as 'to keep, to preserve' (dakipial binon el 
'conservatism'). Balido, dakip somik kanon tefon suemodis ne- 
dabinotik, asa po notodots sokol: dakipon balali, cali, vonao- 
loveikodi, lifi okik, vodi (ninalo, in ladal), kuradi, titulis (po depenam 
vodema)... Telido, malon stopadi budu cifod efe dakipi calofik 
pluuneplu lunupiki, sevabo: "...ivedof jimatan omik ad savon lifi fata 
okik: feudan baldik gedaherik, keli sol: 'Gerfaut' idakipom in fanabop 
demu nefolot smalik" (id apenoy: "kipedon in fanabop"); "mans, kels 
adakipoms Yesusi" (gospul ma 'Lucas': XX, 63). 

Varb kipon (= 'to hold') modadilo tefon yegis dabinotik, kels 
kanons pagleipon, as sams: kipon eki len brad, kipon logadadili vara 
in nam oka, kipon saki, kipon had, e ret. 

"...'Rupert Kniele' aplanom lenomis Volapukagramata, kelis men 
yunik akanon fasiliko dalarnon lolofiko e fumiko unu degtelat las 
lafik dupas"; "I un tumyel 20-id kanoy bo nog vemo doton, das mens 
valik Stralopa, Frikopa, Siyopa e Meropa, igo Yuropa olabons-la 
seimupo fagi, ad dalarnon pukis tel"; "Vaniko idalarnob in gumnad 
Linglanapuki e Fransanapuki, Spanyanapuki e Litaliyanapuki; is no 
asuemob vodi balik bal". 

Varb dalilon labon sinifis tel, sevabo: eli "liIon kupalo" (dalilon 
toni, dalilon tidani) ed eli "liIon loliko nunadi calofik" (dalilon budi). 
Subsat dalilan kanon malon spionani efe utani, kel muton bai cal oka 
dalilon klano. 

Varb lelilon sinifon eli "lilon ju fin, lilon loliko, dageton nuni u 
seivon bosi po lilam". Sams: "Kobanef alelilon ko lied gretik atosi"; 
"Ven reg : 'Flerodes' alelilom atosi, afakikom..." (gospul ma 
'Matthaeus': II, 3). El lelilam binon el 'perception'. 

Varb dalogon labon sinifis kil: balido, eli "logon loliko" (sam: 
"dajonad padalogon"); telido, eli "logon bai cal oka u calofo" ('to 
inspect'); kilido, eli "logon kupalo a lunupo". Eko! vods votik ko 
stabavod ot: dalogan ('sorter, quality inspector / examiner' po pro¬ 
dam), dalogal ('inspector'), dalogam ('inspection'), dalogamatav 
('inspection tour'), dalogamabur ('inspectorate'). Varb lelogon sini¬ 
fon eli "sienon me logam" u "logon kupalo", as sam: "Kelos adabinon 
de prim, kelosi elilobs, kelosi elogobs me logs obsik, kelosi elelogobs 
e nams obsik edoatons" (pened balid de 'loannes': I, 1); "Ven nu reg 
anukomom ad lelogon lotanis lenseatol, alogom us meni, kel no 
ilenukon matedaklotemi" (gospul ma 'Matthaeus': XXII, 11). 

Stabavod damut labon sinifis tel. Balido, sinifon muti vemik, as 
sam: "Ab i tano nog adamutob obi, e no amufob" (leigodolsos 
vodemadiledi rigadik ot, sevabo se el "Lad tratik" fa hiel 'Edgar A. 
Poe': 'But even yet I refrained and kept still'). Telido, labon sinifi 
metaforik, kel no tefon meni, sevabo: "damut katastrofas", "sakad 
yufapuka valemik podamuton fifumiko me mod seimik". 

Varb dasakon tefon u vestiguli stabofik ju in pats smalikun, u 
jenadi calofik, samo ven dasakoy krimani, krigafanabi, ... . I dabinon 
vod: krodadasakam (sevabo: 'cross-examination'). 

Stabavod dasev semikna tefon noli lolofik a suvo klanofiki, 
sevabo: "dasev tefu muster Kristusa" (pened de 'Paulus' elanes di 
'Ephesus': III, 4); "bi no edasevol timi, un kel God evisitom oli" 
(gospul ma 'Lucas': XIX, 44; po jenet at varb pabejafol sumon ad el 
"seivon"). Ye modadilo tefon lecedi calofik u lobuli, as sam: 
"podasevon as yufapuk valemik"; "dasevon eki as cif"; "kongred no 
padasevon fa om". 


* * * 




V1II:76:2017 


Asa sams ejonulons, foyumot "da-" modadilo malon, das vod 
nemon dini pato veutiki u flunilabiki (samo calofiki, lopikumi po 
pladatem titulas). 

Semikna el "da-" malon jenofi, dabini (sams: dabinon, davedon). I 
malon fiduni. 

Foyumot ot i malon kurati stuma seimik. Kobu nem roletana el 
"da-" malon baldoti vemikum. Binos nitedik, das po jenets sumik 
foyumot "le-" kanon sinifon regofi, samo el "leson" binon plin, ab no 
posson. Nesuvo el "da-" tefon gretoti (dalekop, dafan). 

If el "da-" malon vemofi duna u senala, suvo binos fikulik ad 
distidon ma Siam vodi somik ed uti votik, kel diston te me foyumot 
siamaroletik efe "I e-”(dadredal, ledredal; dadesiron, ledesiron). 

Semikna el "da-" jafidon as foyumot stulik, sevabo no koedon 
davedon suemodi nulik, no votukon sinifi voda rigik efe nen foyumot 
(< damidunan, damistom). 

Foyumot ot suvo votukon rayuni yegadik voda. Defomamavods 
ko el "da-" suvo dutons lu jafudavodeds (bolitik, biologik, Godavik). 
Po jenets modik vod Volapukik nen foyumot baiadon ko vod omik 
natapuka semik, e vod Volapukik labu el "da-" ko vod ot natapuka in 
sinif nevoik a metaforik (dayagon, dakosad, daglof). Cedu ob, mog 
ad "metaforukon" gebi voda medu el "da-" obinon vemo veutik pro 
volf Volapuka. ■ 



Kis jenon-la, ven belegivoy eki supado (1) - Fovot de pad: 72 

Akosomof ad gesagon: "Te no sagolod, kis atos binon." 

"No!" asagob, "lii nek ospikob do atos, ab te ole vilob saklanadon osi; 



binos din at u et. 

Beno! Abaldikumob ed alarnob 
ad seilon. Kludo abinolo mo naed 
balid iin kritidatim as giimnadan in 
dom fata obik, abinob so klane- 
dialik tefii legivot oba, das igo 
ziom obik: 'Matthies' no aseivom 
oni. 

Ye ebo ven ajafob me niipakam 
agebolo snilamalaigi, lefadi e pa- 
piiri modikumis, kas dinad lolik 
avoladon, aniikomom ed asakom: 
"Kisi labol-li us?" 

Ab ob afagob ad seilon, ed asagob: "Nosi!" 

"O! nosi-li?" asakom, "ab ga logob, das labol bosi us!" 

Adonusagob: "Atosi no nedol sevon!" 

"Binon-li atos gesag pliitik lii ziom olik?" Ed eko! agetob flapi sui ciig. 

Palenofolo alobunob, bi abinob kilidldadan in giimnad; ed asakob, va 
asevedom do atos. Agesagom: "Liedo sevedob, das binol nog hipul vemo 
stupik, ab ye ifi binolov lopikiin in jul lolik, leadobsod laidulon stadi 
jiinuik vii obs bofik. 

Beno! kluo azunob ed avutob, bi dese hijapanil deglulyelik somik 
nesaludan suvo ya vemo tipiko kosomom ad siisteigon honis okik. 

Ziom obik abinom men, keli badofil piilik no atupon, ab po dinad 
fefik abinos "badik ad fidon kobo celis".* Kluo agetirob honis. 

"Bend!" donu asakom takediko: "Kisi iifo labol-li?" 

"O ziom!" asagob, "atosi no osagob, bi vilob siipadon me at moti 
obik e klaniko labiikon ofe fredi." 

"Dido", asagom ziom obik, "vilol-li iifo siipadon ofi? Beno! leadolod 
iifo obi sagon ole, das dii lif obik pasiipadob lesuvo, ye molegivobov 
siipotis valik oba ta pip bal tabaka. Se feeds klanik, kelis posods votik la- 

biikons obes, suvo pajafons lieds 
veratik u nemuiko glif modik e fav. 

Nepliti kiomodik ga alabob tefii 
zian olik: 'Schaening'? Asevob, das 
of, no adalabolo bokili, ai asumof 
sniifatabaki dese diid papiirik. Kluo 
dii hitiipamaket epasetikol asludob 
ad kliino labiikon ofe fredi, ed ale- 
givob ofe sniifatabakiari plitiilik. 

Frediikam ye vemo badiko ane- 
benikon pro ob, bi ajedof yegi et al 
kap obik, ed asagof, das abinob 
japan baldik a mu nepliitik. 

E nu, o son obik! Kiojonik abi- 
non siipad iin yel epasetikol, ven alabobs loterami gretik pro lubegans, 
po kel agaenob spulaluibi, mot olik trikaluhati jonik labii kvat golda- 
kolik, lad: 'Boldten' monitabliti, e sol pastan tiilageli smalik!" 

"Ab, o ziom!" asagob, "iin kritidatim binos ga kosomot, e dins nepli- 
tik e kofuds somik no kanons jenon." — "No kredolod osi", agesagom. 
"Seidolod oli! Tidodi ya ebiiogetol. Nu vilob konon ole konoti: 



* Fraseod Deutanik, kel malon, das ek binon posod, ko kel fikulos ad kosadon. 

Ven bii yels modik alodob dii tim anik to 'Parchim', iin tim et alifom 
nog in 'Giistrow' sol konsalal: 'Zarnekow' ko jimatan e daut omiks, e ko 
ons i liisor omik alodof. 

Un god alik, keli God in siil 
aleadom jenon, voms kil vii diip: lie 
zedel spato avabofs me yagavab sma- 
lik labii madabam travarik. 

Fofo bokan aseadom su bamil sa- 
skmbovik smalik. Podo su bams 
aseadofs lad konsalal ko lusor, e daut 
avabof su madabam travarik. 

Un del semik - brefupo bii kritid - 
bokan aniigolom: "O sol konsalal!" asagom, "dii neit amotifoy se vab 
obsik boki." 

Kluo sol konsalal: 'Zarnekow' ablasfamolo adugolom mo e ge da cem 
ed azunom. Ebo ven ajafom me atos ma fag okik, aliivabom foi yan 
liiblod omik: sol konsalal: 'Darius' se 'Parchim'. 

Dii ettim elans di 'Parchim' abuiikons konsalalis baldota madik a 
sapafulika, ya gedaherikis, e te kol sol konsalal: 'Darius' adalaloy do 
luduns cogik anik, bi abinom nog 'Supernumerarius' *. 

Atos abinom ya sis yels teldegkil, ed ikanomov nu piano stopedon ad 
dunon japis, ab atikom: "Ad Ids binosov-li frutik? Glato pledob rouli 
konsalala; ldkodo iifo nejoniikon-li logodi gudik oba dub logodajasts 
stiimabik?" 

Kluo alaidunom dinili japik seimik frutidii votikans. 

Ye no konsalobov seimane ad lucogedon fmtidii om, bi tano akoso- 
mom ad logadiikon diniti konsalalik oka, ed utos, kelos adefon po om 
dinii lestiimab omik, loliko paplaadon dub sidin oma. 

Liikomolo ini cem sol konsalal: 'Darius' abinom vemo lefredik demii 
kolkom, e sol konsalal: 'Zarnekow' vemo favik demii dinad bokik, e ven 
voms akomofs, tan abinos lafo fred kodii donulogam bloda, e lafo glum 
kodii nelogam boka. 

Pamiitoy ad finidon spatavabamis - bokan no akanom ga seadon - e, 
das avabom-la kobii daut su madabam travarik, no abinos ga gidofik. 


* 'Superniimerarius': Titul at amalon eki, kel apreparom ad vedon calal. Suvo 
adunodom caliko, ab no alabom diniti e mesedi calala, bi num otanas abinon 
miedik. Sekii kod at amutom stebedon, jiis calal dabinik iinecalikom ud 
iideadom. Ettimo igo no agetom mesedi. 

Atosi nu dii tim anik abespikoy, e flno 
valikans agolons kobo ad lelogon topi, 
ko fofabam biiato ibinon. I konsalal: 

'Darius' akupedom oni vemo kalofiko e 
ninalo ablofadom, das atos ba obino- 
nov-la legivot kritidik jonik pro sor oka. 

Das ga onedom vegon lii 'Rostock' tefu Jj 
codad gretik oka, e das tano id okanom-j.. 
la leigiipo bejafon dini bokik. 

Pos saned konsalals di 'Giistrow' e di 'Parchim' 
aseadoms kobo e vemo veiitiko aspikoms do dinads 
zifis tefols. 






Fovot ofovon. 


Kadaman: 'Zhang Yutong' amobom, das osotobs labon vodis flukas anik 
modadilo in topads vutropik glofdlas, kelis fats Volapuka dilo no nog asevoms. 

Slud kadama do vods flukas anik 

dimokarp - 'longan, Longan, ojo de dragon - Dimocarpis longari; 
drakafluk - 'dragon fruit, Drachenfrucht, fruta del dragon' - sots anik 
ela 'Hylocereus 1 ', 

duriod - 'durian, Durian, el durian - Durio zibethinus'; 
kivid - kiwifruit, Kiwi, el kiwi - Actinidia deliciosa'; 
mangod - 'mango, Mango, el mango - Mangifera indica '; 
mangost - 'mangosteen, Mangostan, mangostan - Garcinia mangostana' 
papay - 'papaya, Papaya, papaya - Carica papaya'-, 
rambut - rambutan, Rambutan, rambutan - Nephelium lappaceum'; 
stelailuk - 'star fruit, Stemfrucht, fruta de estrella - Averrhoa carambola' 
vatamelun - 'water melon, Wassennelone, melon de agua - Citrullus 
lanatus'; 

Yafeanapod - 'Java apple, Javaapfel, pumarosa - Syzygium 
samarangense'. 

Vods sokol ya epubons in vodaliseds fa el Ralph Midgley: 

licid - 'lychee, Litschi, el lichi - Litchi chinensis'; 
plakmin - 'kaki, Kaki, caqui' - Diospyros kaki '; vod: *kakid < bo binonov 
beviinetikum, ab ya biio ilabobs eli "plakmin" se Fransanapiik: 
'plaquemine'; 

tomat - 'tomato, Tomate, el tomate - Solatium lucopersicum '; 
vod: *podor, kel i dabinon us e sinifon otosi, panezepon. ■ 

Klotem karasiuta (II) 

fa ,Dazai Osamu’, tradutod fa kadaman:,Danny Zhang’ 

Dilad: II 

De ,doyo’* florupa ju ut flukupa, ai binos solofik. Sus el ,Mahage- 
yama’ pianiko smok lopikon, ed igo fagao kanoy logon osi - bi un tim 
at piafs dabinol in bims fasilukons filami boadas, klu i kolatimekans 
jafikons. 

Dabinons domils za deg su lubel at - bal onas abinon nilu vatafal 
e fagu votiks. Domilasol no abinom lomadik, e jipul in tiedop, nemu 
,Suwa’, efe abinof daut sola - bofans alifons us du yel lolik. Ven 
,Suwa’ alabof lifayelis degkil, la vatafal fat ofik aregulom me boads e 
jugads tiedopi, in kel papladons sodadavat, biskits salofik, daifets, e 
zibils votasotik, 

Suno obinos hitup, e fulads visitanas lu lubel ya ipubons. Algodo 
fat anupladom dinis valasotik ini baset, ed akepolom oni lu tiedop. 
,Suwa’ asokof omi, stepolo nudafuto. Fat ye anedom sunado ge- 
komon lu domil ad filukon boadis, e ,Suwa’ tano ablibof in tiedop go 
soelo. Sosuva alogof komi visitanas, ovokadof laodiko: „K6mols6s 
ninio e takadolsos boso, plido!” - somo fat okik ibudulom ofe. Too 
vog so jonik jiela ,Suwa’ no atuikon tefu lemur vatafala, e visitan 
nonik igo agulogon ofi. Kludo du del lolik agetof yenazimis te tio 
luldegis. 

Soaro fat agekomom de kolatadomil loliko blagiko ad domiogolon 
ko ,Suwa’. 

„Kisi eselol-li?” — „Nosi.” — „OI 6!” 

Tisagolo lindifiko, fat alopiologom lu vatafal. Tano, bofans agepla- 
dons dinis ini baset, ed agekomons lu kolatadomil oni kepololo. 

Ai donu ijenos somo, jus afrodos. 

Ifi te ,Suwa’ - soelo - ablibof in tiedop, no anedoy kudon - pimotof 
in lubel ebo at, e leno amogos, das otridof-la klifi brekik, ud ofalof-la 
ini vat. If abinos solofik, ,Suwa’ asvimof nudiko in vat, ab no fagio. 
Sotefa ituvof visitanis, arobulof heremi brefik redilik, ed avokadof: 
„K6molsos e takadolsos boso, plido!” 

If areinos, ,Suwa’ aslipof su jugad la gul tiedopa. Sus tiedop 
aglofon bim gretik. Bledem densitik asuikon love nuf, fomolo reina- 
nufuli mu gudikuni. 

Buiko ,Suwa’ ai ilogedof fagao vatafali nenropiko sturoli, ed icedof, 
das un del semik vat ustopedon ad flumon, bi vat ya somo modik 
iflumon donio. 

- Fovot ofovon. 

* ,doyo': del degjolid bu prim sasuna alik. 



